OpenLLM-France/wikimedia huggingface dataset:
# La Révolution

La Révolution és una sèrie de televisió dramàtica de ficció sobrenatural francesa produïda i emesa el 2020 per Netflix i creada per Aurélien Molas. El gener de 2021, la sèrie va ser cancel·lada després d'una sola temporada.

## Argument

En una història alternativa situada en el preludi de la Revolució Francesa i enmig de la decadència de l'Antic règim, el futur inventor de la guillotina, Joseph-Ignace Guillotin, descobreix l'existència d'una malaltia anomenada "sang blava" que condueix l'aristocràcia a assassinar els plebeus, trastocant la jerarquia esblerta fins ara.

## Repartiment

* Amir El Kacem com el metge Joseph Ignace Guillotin.
* Marilou Aussilloux com a Élise de Montargis.
* Doudou Masta com a Oka.
* Amélia Lacquemant com a Madeleine.
* Lionel Erdogan com a Albert Guillotin.
* Julien Frison com a Donatien de Montargis.
* Coline Béal com a Ophélie.
* Isabel Aimé González-Sola com a Katell.
* Laurent Lucas com a Charles de Montargis.
* Dimitri Storoge com a Edmond de Pérouse.
* Gaia Weiss com a Marianne.
* Ian Turiak com a Lluís XVI de França.
* Geoffrey Carlassare com el Disciple de Donatien

## Episodis

| Núm. d'història | Episodi | Títol | Direcció | Guió | Data d'estrena |
| 1 | 1 | "Les Origines" | Julien Trousselier | Aurélien Molas i Gaïa Guast | 16 d'octubre de 2020 |
| 2 | 2 | "Le Revenant" | Julien Trousselier | Aurélien Molas i Gaïa Guast | 16 d'octubre de 2020 |
| 3 | 3 | "Les Innocents" | Jérémie Rozan | Aurélien Molas i Gaïa Guast | 16 d'octubre de 2020 |
| 4 | 4 | "Les Bourreaux" | Jérémie Rozan | Aurélien Molas, Gaïa Guast i Sabine Dabadie | 16 d'octubre de 2020 |
| 5 | 5 | "Le Sang bleu" | Jérémie Rozan | Aurélien Molas i Gaïa Guast | 16 d'octubre de 2020 |
| 6 | 6 | "L'Alliance" | Edouard Salier | Aurélien Molas, Gaïa Guast i Hamid Hlioua | 16 d'octubre de 2020 |
| 7 | 7 | "Le Dilemme" | Edouard Salier | Aurélien Molas i Gaïa Guast | 16 d'octubre de 2020 |
| 8 | 8 | "La Révolte" | Edouard Salier | Aurélien Molas i Gaïa Guast | 16 d'octubre de 2020 |

## Localització

El rodatge es va realitzar a Vexin al departament de Val-d'Oise i al municipi de Rambouillet al departament d'Yvelines, durant el maig de 2019, així com al municipi de Barneville-Carteret al departament de la Manche, el setembre de 2019.

## Referències

* ↑ Budowski, Jade «Stream It Or Skip It: ‘La Révolution’ On Netflix, A Horror Series That Reimagines French History» (en anglès). Decider, 16-10-2020 [Consulta: 18 febrer 2021].
* ↑ Tounsi-Chaïbdraa, Chaïma «Netflix : "Lupin illustre un nouveau chapitre de notre approche créative" selon le directeur des séries françaises» (en francès). Allociné, 14-01-2021 [Consulta: 18 febrer 2021].
* ↑ «Une série fantastique de Netflix en tournage sur une plage de la Manche» (en francès). La Presse de la Manche, 25-09-2019 [Consulta: 18 febrer 2021].

## Enllaços externs

* Trailer oficial
# Neoanalthes

Neoanalthes és un gènere d'arnes de la família Crambidae descrit per Yamanaka i Kirpichnikova el 1993.

## Taxonomia

* Neoanalthes abludens Du & Li, 2008
* Neoanalthes contortalis (Hampson, 1900)
* Neoanalthes guangxiensis Du & Li, 2008
* Neoanalthes nebulalis Yamanaka & Kirpichnikova, 1993
* Neoanalthes pseudocontortalis Yamanaka & Kirpichnikova, 1993
* Neoanalthes undatalis Du & Li, 2008
* Neoanalthes variabilis Du & Li, 2008
* Neoanalthes wangi Du & Li, 2008

## Referències

* ↑ «GlobIZ search». Global Information System on Pyraloidea. [Consulta: 3 març 2019].
* ↑ Pitkin, Brian; Jenkins, Paul. «Neoanalthes Yamanaka & Kirpichnikova, 1993» (en anglès). Butterflies and Moths of the World. Londres: Natural History Museum, 05-11-2004.

## Bibliografia

* Du, X.C. Li, H.H. (2008). Deutsche Entomologische Zeitschrift 55(2): 291-301.
# Porum

Porum és un poble dels Estats Units a l'estat d'Oklahoma. Segons el cens del 2000 tenia 725 habitants.

## Demografia

Segons el cens del 2000, Porum tenia 725 habitants, 301 habitatges, i 202 famílies. La densitat de població era de 373,2 habitants per km².
Dels 301 habitatges en un 31,6% hi vivien nens de menys de 18 anys, en un 43,9% hi vivien parelles casades, en un 17,9% dones solteres, i en un 32,6% no eren unitats familiars. En el 28,9% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,9% tenia menys de 18 anys, un 10,5% entre 18 i 24, un 20,7% entre 25 i 44, un 24,3% de 45 a 60 i un 16,7% 65 anys o més.
L'edat mediana era de 35 anys. Per cada 100 dones de 18 o més anys hi havia 90,2 homes.
La renda mediana per habitatge era de 18.009 $ i la renda mediana per família de 19.474 $. Els homes tenien una renda mediana de 25.357 $ mentre que les dones 18.333 $. La renda per capita de la població era de 9.147 $. Entorn del 35,3% de les famílies i el 41,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Porum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Porum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# IEC 61000-4-8

IEC 61000-4-8 és una normativa internacional (creada per l'IEC) de compatibilitat electromagnètica que es refereix als requisits d'immunitat a pertorbacions o interferències radides, induïdes per camps magnètics. El terme interferències radiades significa que l'entrada de les pertorbacions és a través de l'aire. Aquesta norma vol simular el soroll magnètic produït per exemple en fonts d'alimentació commutades. És la part 4-8 de la norma IEC 61000 i la darrera versió es pot esbrinar aquí.

## Contingut

La norma IEC 61000-4-8 defineix els següents punts:
* Els nivells d'assaig recomanats.
* Els equips d'assaig.
* La instal·lació d'assaig.
* El procediment d'assaig.

## Nivell d'assaig de camp magnètic

Nivells per camps magnètics continus aplicables a xarxes de distribució de 50Hz i 60Hz :
NIvells de l'assaig continu (IEC EN 6100-4-8) :
| Nivell | Intensitat de camp magnètic de l'assaig en A/m |
| 1 | 1 A/m |
| 2 | 3 A/m |
| 3 | 10 A/m |
| 4 | 30 A/m |
| 5 | 100 A/m |
| X | especial |
Nivells per camps magnètics de durada breu (1 a 3 segons) aplicables a xarxes de distribució de 50Hz i 60Hz :
NIvells de l'assaig de durada breu (IEC EN 6100-4-8) :
| Nivell | Intensitat de camp magnètic de l'assaig en A/m |
| 1 | no aplicable |
| 2 | no aplicable |
| 3 | no aplicable |
| 4 | 300 A/m |
| 5 | 1000 A/m |
| X | especial |

## Vegeu també

* CEM: compatibilitat electromagnètica
* Seguretat elèctrica
* Marca CE
* Directica europea
* Organisme de normalització

## Referències

* ↑ «IEC Search | Site search». www.iec.ch. [Consulta: 2 gener 2017].
* 1 2 «Vista prèvis d'IEC 61000-4-8» (en anglès). IEC. [Consulta: 2 gener 2017].
# Pol Amat i Escudé

Pol Amat i Escudé (Terrassa, 18 de juny del 1978) és un jugador d'hoquei sobre herba català que va guanyar la medalla de plata en els Jocs Olímpics d'Atlanta-96 i als de Pekín-2008 i que el 2008 va obtenir el títol de Millor jugador del món en hoquei sobre herba. Juga en la posició de davanter centre.
Net d'un dels fundadors del Club Egara i fill del famós jugador d'hoquei Francesc Amat i Fontanals, va estudiar Administració d'Empreses i en l'actualitat treballa d'auditor.
Ultra els trofeus internacionals esmentats al Palmarès, al llarg de la seva carrera ha estat set vegades campió de la lliga espanyola i ha guanyat cinc vegades la Copa del Rei. Ha estat nominat quatre vegades per al títol de Millor Jugador del Món i ha estat membre del WorldHockey All Star Team de la FIH en dues de les tres edicions fetes fins ara (2006 i 2008). El desembre del 2008, la Unió de Federacions Esportives de Catalunya el nomenà "Millor esportista català de l'any" (conjuntament amb Gemma Mengual i Andrea Fuentes).
El 22 de maig de 2013 anuncià que es retiraria com a jugador un cop acabés la Copa espanyola 2012-13.

## Palmarès
### Selecció espanyola

* Subcampió Jocs Olímpics Atlanta 1996
* Tercer classificat "Champions Trophy" Adelaida 1997
* Guanyador Copa Intercontinental Kuala Lumpur 1997
* Subcampió del món Utrecht 1998
* 9è classificat Jocs Olímpics de Sidney 2000
* Subcampió d'Europa Barcelona 2003
* 4t classificat Jocs Olímpics d'Atenes 2004
* Campió "Champions Trophy" Lahore 2004
* Campió d'Europa Leipzig 2005
* Tercer classificat "Champions Trophy" Chennai 2005
* Tercer classificat Campionat del món Mönchengladbach 2006
* Tercer classificat "Champions Trophy" Terrassa 2006
* Subcampió d'Europa Manchester 2007
* Subcampió Jocs Olímpics Pekín 2008

### Club Egara

* 6 Lligues d'Espanya
* 4 Copes del Rei
* Diversos Campionats de Catalunya

### Reial Club de Polo

* 1 Copa d'Europa (2004)
* 1 Campionat de lliga
* 1 Copa

## Referències i notes

* ↑ Pol Amat, nou membre del Saló de la Fama de la EHF egara.es
* ↑ Francesc Amat, olímpic a Tòquio 1964, Mèxic 1968 i Múnic 1972
* ↑ «Pol Amat, considerat com un dels millors jugadors d'hoquei herba de la història, es retira». 324.cat, 22-05-2013. [Consulta: 23 maig 2013].

## Bibliografia

* Jordi Sans i David Llorens, coord. Llibre d'Or de l'Esport Català Barcelona: Unió de Federacions Esportives de Catalunya, 2008

## Enllaços externs

* Resum biogràfic i proclamació com a Millor Jugador de l'Any
* Fitxa del COE, que incorrectament l'esmenta com a "Pablo" Arxivat 2016-03-03 a Wayback Machine. (castellà)
# Selecció irlandesa de pitch and putt

La selecció irlandesa de pitch and putt és l'equip que representa Irlanda a les competicions internacionals de pitch and putt a través de la Pitch and Putt Union of Ireland (PPUI), un dels membres fundadors de l'Associació Europea de Pitch and Putt i de la Federació Internacional de Pitch and Putt.
Irlanda ha guanyat 5 vegades el Campionat d'Europa i 1 vegada la Copa del Món.

## Selecció nacional

Copa del Món :
| Any | Edició | Seu | Classificació |
| 2006 | 2a Copa del Món | Teià (Catalunya) | 3a posició |
| 2008 | 3a Copa del Món | Arnhem (Països Baixos) | Campions |
Campionat d'Europa :
| Any | Edició | Seu | Classificació |
| 1999 | 1r Campionat d'Europa | Chelmsford (Gran Bretanya) | Campions |
| 2001 | 2n Campionat d'Europa | Lloret de Mar(Catalunya) | Campions |
| 2003 | 3r Campionat d'Europa | McDonagh (Irlanda) | Campions |
| 2005 | 4t Campionat d'Europa | Overbetuwe (Països Baixos) | Campions |
| 2007 | 5è Campionat d'Europa | Chia (Itàlia) | Campions |
| 2010 | 6è Campionat d'Europa | Lloret de Mar (Catalunya) | 2a posició |

## Enllaços externs

* PPUI Pitch and Putt Union of Ireland
# Miguel Tello

Miguel Tello fou mestre de capella d'origen castellà a l'Espanya del segle xvii.
Nomenat mestre de capella de la catedral de Sevilla el 28 de març de 1673, sembla que sense oposició: «atendiendo a los informes… de diversas partes, confirmando todos en que el dicho Miguel Tello era el sujeto más a propósito, por su grande habilidad y buenas prendas, para ocupar el magisterio». Sense llicència del Cabildo, abandonà el carrec el dia 1 d'octubre de 1674 i el requeriren a Múrcia, on hauria anat el dia 1 de setembre de 1684, però ell no va acceptar. A la ciutat de Múrcia està documentada la seva estada el 1677, ja que Francisco Lizondo es refereix a ell com a mestre de capella de la ciutat en diverses cartes que escriu a Miguel de Irízar.

## Obres

Es conserven obres seves al fons de l'església parroquial de Sant Pere i Sant Pau de Canet de Mar (CMar). Selecció d'obres referenciades al Diccionario de la Música Española e Hispanoamericana:
* Villancets: Ah del imperio del sol, 4V, ac, E:SE; Al baratillo, 4V, E:Bc; Amor, si eres apacible, 2V, ac, E:SE; Ay, que me abraso, 2V, ac,E:SE; Cielos, al cielo más puro, 4V, ac, E:SE; Huye, zagaleja,4V, E:E; Lamentad, padeced, 4V, ac, E:SE; Luciente aurora, 1V, ac, E:SE; Si desmayos padece la vista, 3V, E:Bc; Pastores yo vivo, Al amor pastores, 3V, ac; Al enfermo del amor, 3V, ac; Si de que tembleis mi Dios, 4V, ac.
* Motets: Sancte Ferdinande, 7V, ac, E:SE.
* Tons: Sacro febo, 3V, ac; A mi enamoradito, 4V, ac; Pastores de las selvas, 4V, ac.

## Referències

* ↑ «Obres de Miguel Tello a l'IFMUC».
* ↑ López-Calo, José. «Tello, Miguel». A: E. Casares Rodicio. Diccionario de la Música Española e Hispanoamericana. vol. X. Madrid: Sociedad General de Autores y Editores, 2002, p. 257.
# Nevado de Santa Isabel

El Santa Isabel és un petit volcà escut d'andesita situat al departament de Tolima (Colòmbia, al sud-oest del volcà Nevado del Ruiz. Té un petit dom de lava de l'Holocè al centre d'una depressió circular d'uns 10 km al sud-oest del volcà. No hi ha hagut cap erupció història. Es troba cobert per un casquet glacial d'aproximadament 7 km i forma part del Parc Nacional Natural Los Nevados.

## Vegeu també

* Llista de volcans a Colòmbia
* Volcà escut

## Referències

* 1 2 Ingeminas (Instituto Colombiano de Geología y Minería)
* ↑ Global Volcanism Program, Nevado de Santa Isabel
# Identitat (Atenció Centrada en la Persona)

La identitat es relaciona amb el fet de saber qui és cadascú i amb tenir un sentiment de continuïtat amb el passat, així com amb el fet de tenir una història vital que es preserva, sigui per la persona amb demència, sigui pels altres en el seu lloc.
La identitat, esdevé una de les cinc necessitats psicològiques de les persones que viuen amb la demència plantejades per Tom Kitwood, juntament amb altres necessitats com confort, inclusió, ocupació i compromís.
Basant-nos en el concepte de Psicologia Social Maligna, algunes accions com infantilitzar, etiquetar o desautoritzar a la persona poden perjudicar aquesta necessitat d'identitat. En canvi, segons Kitwood, si actuem des del Treball Positiu per a la persona basant-nos en el respecte, l'acceptació i la reafirmació, podem fomentar la identitat personal.

## Referències

* ↑ Dementia Care Mapping. Principis i pràctica.. Fundació Alzheimer Catalunya, 2008.
* ↑ DCM 8. Manual de l'usuari. Fundació Alzheimer Catalunya, 2008.
Viccionari
# Pol Andiñach i Viñals

Pol Andiñach i Viñals (Vilassar de Mar, 29 de setembre de 1991) és un youtuber, escriptor i exporter del Club Esportiu Mataró. És llicenciat en Periodisme per la Universitat Autònoma de Barcelona. Va treballar com a periodista al mitjà digital PlayGround i va impulsar el col·lectiu de comunicació Cuellilargo, del qual n'és coordinador juntament amb el realitzador Pol Mallafré, que realitza videoassajos sobre l'actualitat política a mode de discurs contrahegemònic per a «desemmascarar les misèries del sistema».
L'any 2021, va publicar el seu primer assaig, Tothom pot ser antifa. Manual pràctic per destruir el feixisme, un llibre a mode de manual que convida a exercir l'antifeixisme d'«espectre complet» en el marc d'un moviment social ampli i divers on hi pugui cabre tothom, i a la construcció d'espais lliures i segurs contra els discursos d'odi.

## Obra publicada

* Tothom pot ser antifa. Manual pràctic per destruir el feixisme. Tigre de Paper, 2021. 978-84-16855-95-7.

## Referències

* ↑ «Pol Andiñach, futbol i periodisme», 12-07-2018. [Consulta: 11 març 2021].
* ↑ «Debat sobre les protestes, la violència i el paper dels joves, al "FAQS"». TV3, 27-02-2021. [Consulta: 11 març 2021].
* ↑ «Entrevista youtuber El Cuellilargo», 08-03-2018. [Consulta: 12 març 2021].
* ↑ Novoa, Raúl. «‘Cuellilargo’: “La verdadera fuerza de la clase trabajadora está en su diversidad y magnitud”» (en castellà). El Salto, 12-05-2022. [Consulta: 10 octubre 2022].
* ↑ «Més 324 - Pol Andiñach ens presenta l'assaig "Tothom pot ser antifa"». TV3, 12-07-2021. [Consulta: 10 octubre 2022].
* ↑ Pato, Nacho. «Som al lloc correcte». Catarsi Magazín, 20-04-2021. [Consulta: 10 octubre 2022].
* ↑ Ballesta, Marta. «Vivim en un sistema que està en crisi permanent». Betevé, 03-12-2021. [Consulta: 10 octubre 2022].
# Santal

«Santal» té aquests significats:
# Manhattan (desambiguació)

«Manhattan» té aquests significats:
* Topònims:
** Manhattan (Illinois)
** Manhattan (Kansas)
** Manhattan (Montana)
** Manhattan, illa del riu Hudson i també un dels cinc boroughs que formen la ciutat de Nova York (EUA).
** Manhattan Beach (Califòrnia), població dels Estats Units a l'estat de Califòrnia.
** Manhattan Beach (Minnesota), població dels Estats Units a l'estat de Minnesota.
* Miscel·lània:
** Manhattan (pel·lícula), comèdia romàntica de 1979 escrita per Woody Allen i Marshall Brickman i dirigida per Woody Allen.
** Projecte Manhattan, projecte d'investigació dut a terme durant la Segona Guerra Mundial pels Estats Units.
# Mathews

* No s'ha de confondre amb Matthews.
«Mathews» té aquests significats:
* Mathews (Louisiana), població dels Estats Units a l'estat de Louisiana
* George Ballard Mathews, matemàtic britànic
* Max Mathews (Columbus, Nebraska, 1926 - 2011), pioner de la música generada per ordinador
* William Mathews (New London, Nou Hampshire, 1837 - Denver, Colorado, 1912), músic i teòric musical nord-americà
# New Holstein

New Holstein és una població dels Estats Units a l'estat de Wisconsin. Segons el cens del 2000 tenia 3.301 habitants.

## Demografia

Segons el cens del 2000, New Holstein tenia 3.301 habitants, 1.329 habitatges, i 886 famílies. La densitat de població era de 547 habitants per km².
Dels 1.329 habitatges en un 29,3% hi vivien nens de menys de 18 anys, en un 55,3% hi vivien parelles casades, en un 8,1% dones solteres, i en un 33,3% no eren unitats familiars. En el 29% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,7% tenia menys de 18 anys, un 6,5% entre 18 i 24, un 26,4% entre 25 i 44, un 23,8% de 45 a 60 i un 20,6% 65 anys o més.
L'edat mediana era de 41 anys. Per cada 100 dones de 18 o més anys hi havia 88,7 homes.
La renda mediana per habitatge era de 43.180 $ i la renda mediana per família de 48.173 $. Els homes tenien una renda mediana de 35.932 $ mentre que les dones 23.750 $. La renda per capita de la població era de 19.911 $. Aproximadament l'1,2% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Holstein» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- New Holstein». American Fact Finder. Oficina del Cens dels Estats Units, 12-01-2010.
# Primer Ministre de Palestina

El Primer Ministre de Palestina (en àrab: رؤساء وزارات السلطة الوطنية الفلسطينية) és el cap de govern de Palestina. Previ al Primer Ministre de Palestina, es trobava en funcionament el Primer Ministre de l'Autoritat Nacional Palestina, que va modificar el seu nom oficial després del canvi de nom de l'ANP per l'Estat de Palestina. És nomenat pel President de Palestina i no directament triat pel Consell Legislatiu Palestí o els votants palestins. A diferència de l'oficina del Primer Ministre en moltes altres nacions, el Primer Ministre palestí no està obligat a ser un membre de la legislatura en el càrrec. En el seu lloc, el nomenament es fa de forma independent pel partit governant. El Primer Ministre s'espera que representi al partit majoritari o la coalició governant en el parlament.

## Llista de Primers Ministres

| # | Nom | Naixement - Mort | Inici | Fi | Partit | Jurisdicció |
| 1 | Mahmud Abbas | 1935- | 19 de març de 2003 | 6 de setembre de 2003 | Fatah | Territoris palestins |
| 2 | Ahmed Qurei | 1937- | 7 d'octubre de 2003 | 18 de desembre de 2005 | Fatah | Territoris palestins |
| 3 | Nabil Shaath | 1938- | 18 de desembre de 2005 | 24 de desembre de 2005 | Fatah | Territoris palestins |
| 4 | Ahmed Qurei | 1937- | 24 de desembre de 2005 | 29 de març de 2006 | Fatah | Territoris palestins |
| 5 | Ismail Haniyeh | 1963- | 29 de març de 2006 | 2 de juny de 2014 | Hamas | Franja de Gaza |
| 6 | Salam Fayyad | 1952- | 15 de juny de 2007 | 6 de juny de 2013 | Tercera Via | Cisjordania |
| 7 | Rami Hamdal·la | 1958- | 6 de juny de 2013 | En el càrrec | Fatah | Territoris palestins |

## Referències

* ↑ http://www.rtve.es/noticias/20100907/zapatero-recibe-primer-ministro-palestino-esperanza-puesta-paz-oriente-medio/352233.shtml
* ↑ Transitoriamente
* ↑ Primer Ministre de Palestina a Gaza
* 1 2 Primer Ministre de Palestina a Cisjordania
* ↑ «Abbas names new Palestinian prime minister». Al Jazeera English, 02-06-2013 [Consulta: 2 juny 2013].
# Ibn Kuzman

Ibn Kuzman és el nom dels següents personatges:
Nom donat al diversos membres d'una família cordovesa, els principals dels quals foren:
* Abu l-Ashath Isa ibn Abd al-Malik ibn Kuzman, poeta del segle x.
* Abu Bakr Muhammad ibn Abd al-Malik ibn Ubayd Allah al-Akbar (el Major o el Vell), poeta del segle xi, mort 1114.
* Abu Marwan Abd al Rahman ibn Abu Bakr Muhammad, jurista, segle xii, mort 1169.
* Abu l-Husayn Ubayd Allah, jurista i poeta, mort vers 1196/1198.
* Abu Bakr Muhammad ibn Isa ibn Abd-al Malik al-Asghar (el Menor o el Jove), poeta, segle xii (Còrdova 1078-1160).
# La batalla d'Anghiari (Leonardo da Vinci)

La batalla d'Anghiari (en italià, La battaglia di Anghiari) és una pintura al fresc obra del pintor renaixentista italià Leonardo da Vinci, que es va perdre i es coneix per referències i còpies. Alguns creuen que subsisteix tapada en una paret del Saló dels Cinc-cents del Palazzo Vecchio de Florència.
Una pintura de Peter Paul Rubens al Museu del Louvre, París, coneguda com La batalla de l'estendard, es creu que és una còpia de la mateixa pintura de Leonardo. Rubens va fer la pintura el 1603, basant-se en un gravat de Lorenzo Zacchia de l'any 1558. Hi ha diverses diferències amb l'original, però Rubens va aconseguir representar la fúria, les intenses emocions i el sentit de poder que estaven presents en la pintura original.

## Referències

* ↑ Anghiari.it
# Miss Caribe

Miss Caribe és una pel·lícula espanyola en clau de comèdia dirigida el 1988 per Fernando Colomo. Va utilitzar un galió que havia sobrat del rodatge d'El Dorado. La seva protagonista, Ana Belén, fou candidata al Goya a la millor actriu.

## Argument

Alejandra és una mestra valenciana, molt recatada, que és a punt de casar-se amb Jesús, rep la notícia de la mort del seu pare a un país d'Amèrica Central. Com a herència, li ha deixat un antic galió espanyol que no flota, anomenat "Miss Caribe" i que és en realitat un bordell flotant. Ella intenta reconvertir-lo en un restaurant especialitzat en paelles.

## Repartiment

* Ana Belén - Alejandra
* Santiago Ramos - Max
* Juan Echanove - Jesús
* Chus Lampreave - Doña Petra
* Mirtha Echarte - Lupita
* Buffy Dee - Rambo
* Robert Gwaltney - Sunset

## Referències

* ↑ Miss Caribe, El País, 20 de novembre de 1997
* ↑ Miss Caribe al web dels Premis Goya
* ↑ Miss Caribe a ABC.play